Ο **Πίτερ Πρες «Πιτ» Μάραβιτς** (αγγλικά: *Peter Press "Pete" Maravich*, σερβικά κυριλλικά: Петар Маравић, 22 Ιουνίου 1947 – 5 Ιανουαρίου 1988), ήταν Αμερικανός επαγγελματίας καλαθοσφαιριστής. Με δεκαετή καριέρα στο NBA, ήταν πρώτος σκόρερ της περιόδου 1976–77.

Βιογραφία
---------

Γεννήθηκε στην Αλικίπα της Πενσυλβάνια, μέρος της μητροπολιτικής περιοχής του Πίτσμπουργκ και μεγάλωσε στη Βόρεια Καρολίνα. Πρωταγωνίστησε στο κολέγιο με το *LSU Tigers* ενώ είχε για προπονητή τον πατέρα του Πρες Μάραβιτς, γιουγκοσλαβικής καταγωγής. Είναι ο κορυφαίος σκόρερ όλων των εποχών στην πρώτη κατηγορία του NCAA με 3.667 πόντους και μέσο όρο 44,2 πόντους ανά παιχνίδι. Ήταν τρεις φορές πρώτος σκόρερ του κολεγιακού πρωταθλήματος. Όλα τα επιτεύγματά του σημειώθηκαν πριν από την υιοθέτηση της γραμμής τριών πόντων που δεδομένα θα αυτό αύξαναν την αριθμητική του συγκομιδή καθώς ήταν εξαιρετικός μακρινός σουτέρ, και παρόλο που δεν μπόρεσε να παίξει ως πρωτοετής σύμφωνα με τους τότε κανόνες του NCAA.

Ξεκίνησε την καριέρα του στο NBA από τους Ατλάντα Χοκς, όπου την πρώτη χρονιά είχε κατά μέσο όρο 23,2 πόντους αλλά οι ομάδα σημείωσε ρεκόρ 36-46, πτώση 12 νικών από την προηγούμενη χρονιά. Την τρίτη χρονιά είχε μέσο όρο 26,1 και 6,9 ασίστ στην καριέρα του το 1972-73 και κέρδισε την πρώτη του επιλογή σε NBA All-Star Game. Η μεγάλη ευστοχία του τον έκαναν γνωστό ως Πίστολ Πιτ (*Pistol Pete*), ήταν πρώτος σκόρερ του πρωταθλήματος του 1977 με μέσο όρο 31,1 πόντους αγωνιζόμενος με τους Νιου Ορλίνς Τζαζ μέχρι που οι τραυματισμοί τον ανάγκασαν να αποσυρθεί το 1980 μετά από 10ετή επαγγελματική καριέρα. Στις 25 Φεβρουαρίου 1977, σημείωσε 68 πόντους επί των Νιου Γιορκ Νικς και του σπουδαίου αμυντικού αντιπάλου Ουόλτ Φρέιζερ. Ένας από τους νεότερους παίκτες που εισήχθησαν ποτέ στο Naismith Memorial Basketball Hall of Fame, θεωρήθηκε ως ένα από τα μεγαλύτερα επιθετικά ταλέντα όλων των εποχών (έκλεισε την καριέρα του με μέσο όρο 24,2 πόντους ανά παιχνίδι) και ένας από τους καλύτερους χειριστές της μπάλας. Αποσύρθηκε λόγω συνεχόμενων προβλημάτων τραυματισμών και έγινε ερημίτης για δύο χρόνια, ενώ παράλληλα είχε έρθει πιο κοντά στην θρησκεία. Απεβίωσε αιφνίδια σε ηλικία 40 ετών κατά τη διάρκεια ενός παιχνιδιού το 1988 ως συνέπεια ενός μη διαγνωσμένου καρδιακού προβλήματος.

Είναι μέλος της επετειακής επιλογής των 50 κορυφαίων του NBA το 1996. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. Η φανέλα του έχει αποσυρθεί από τρεις ομάδες του NBA (Ατλάντα Χοκς, Γιούτα Τζαζ και Νιου Ορλίνς Πέλικανς), παρότι η τελευταία δεν ήταν ομάδα του πρωταθλήματος όταν ήταν εν ζωή.

Τίτλοι και διακρίσεις
---------------------

* 5 × NBA All-Star (1973, 1974, 1977 - 1979)
* 2 × Πρώτη ομάδα All-NBA (1976, 1977)
* 2× All-NBA δεύτερη ομάδα (1973, 1978)
* Καλύτερη ομάδα ρούκι (1971)
* Πρώτος σκόρερ NBA (1977)
* Η ομάδα όλων των εποχών για την 50η επέτειο του NBA
* Η ομάδα όλων των εποχών για την 75η επέτειο του NBA
* Νο. 44 αποσύρθηκε από τους Ατλάντα Χοκς
* Νο. 7 που αποσύρθηκε από τη Γιούτα Τζαζ
* Νο. 7 αποσύρθηκε από τους New Orleans Pelicans
* 2 × Παίκτης της χρονιάς στο Κολέγιο (1969, 1970)
* 3 × πρώτη ομάδα All-American (1968 – 1970)
* 3 × NCAA κορυφαίος σκόρερ (1968–1970)
* Πρώτος σκόρερ όλων των εποχών στο NCAA Division I
* Νο. 23 αποσύρθηκε από την LSU Tigers

Παραπομπές
----------

1. 1 2 3  «Legends profile: Pete Maravich». Ανακτήθηκε στις 17 Σεπτεμβρίου 2021.
2. ↑  «Pistol Pete Maravich's Dominant College Career: 44.2 Points Per Game Is Still The NCAA All-Time Scoring Record». Ανακτήθηκε στις 10 Μαρτίου 2023.
3. ↑  «Maravich's creative artistry dazzled». Ανακτήθηκε στις 4 Οκτωβρίου 2022.
4. ↑  «NBA Players With The Most 60-Point Games: Wilt Chamberlain Scored More Than Kobe Bryant, Michael Jordan, James Harden, And Damian Lillard Combined». Ανακτήθηκε στις 28 Μαρτίου 2023.
5. ↑  «20 Greatest NBA Players To Never Win A Championship». Ανακτήθηκε στις 24 Μαΐου 2022.
6. ↑  «"Δεν θέλω να φύγω στα 40 μου από καρδιά": Η τραγική "προφητεία" θανάτου του Πιτ Μάραβιτς». Ανακτήθηκε στις 6 Ιουλίου 2022.
7. ↑  «Pete Maravich, μοναδικός στο είδος του». Ανακτήθηκε στις 17 Σεπτεμβρίου 2021.
8. ↑  «ΝΒΑ: Αυτοί είναι οι 75+1 παίκτες όλων των εποχών!». Ανακτήθηκε στις 23 Οκτωβρίου 2021.
9. ↑  «NBA 75TH ANNIVERSARY TEAM ANNOUNCED». Αρχειοθετήθηκε από το πρωτότυπο στις 16 Οκτωβρίου 2022. Ανακτήθηκε στις 16 Οκτωβρίου 2022.
10. ↑  «LEBRON ON COURSE TO JOIN LEGENDS WITH JERSEYS RETIRED BY MULTIPLE TEAMS». Αρχειοθετήθηκε από το πρωτότυπο στις 3 Οκτωβρίου 2022. Ανακτήθηκε στις 3 Οκτωβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πιτ Μάραβιτς** |

* Αναλυτικά στατιστικά καριέρας Αρχειοθετήθηκε 2013-05-12 στο Wayback Machine.
* Peter P. "Pete" Maravich

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 60326959
* LCCN: n50068305
* ISNI: 0000 0000 2161 6163
* BNE: XX5648266

 |

 |